Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 AN |URU×MIN| RU GAL AN RI E NE 
 AN |NUN&NUN| IG AN PA |UD.DU| A 
 AN LUGAL LA NAM GAL TAR RA NI 
 AN UR AN |SAL.TUG₂| IB RA ŠU ZI HU MU NA AB GAR 
 BAR SUD |A.AN| 
 ZAG KUR KUR RA EŠ₂ AŠ NI DIB 
 AN A NUN NA KID NE SAG KEŠ₂ BI NA NAM 
 ME GAL GAL LA ZAG MU NI IN KEŠ₂ 
 ME ŠAR₂ RA GIR₃ NI NAM MI IN GAR 
 AN GAL AN ZU NUN NAM TAR RI NE 
 KA ZI MU NA AN |UMUM×KASKAL| AN NI AN UR AN |SAL.TUG₂| IB RA KA ZI MU NA AN |UMUM×KASKAL| 
 KALAM@g MA MU NI IN MAH AN NI...MU NI IN MAH 
 GIŠ GU ZA NAM LUGAL LA |U.GUD| EŠ₂ DU@g GI NA 
 |U.EN×GAN₂@t| MAH ME KALAM@g MA UR₄ UR₄ 
 PA GAR GI NA KALAM@g ŠAR₂ |DU.DU| |DU.DU| E 
 AN UR AN |SAL.TUG₂| IB RA MU NA AN |MU&MU| 
 AN KU₃ GA KI NAM TAR RA NI 
 AN AN NA BA |DU&DU| GI |U.U.U| A 
 AN A NUN NA KID NE |GIŠ.TUG₂.PI.NU₁₁@90.SILA₃| BA AN AK |U.U.U| 
 ŠA₃ BA TUK |A.AN| 
 |URU×BAR| GAR RA BA GAN |A.AN| BA NI IN NE |U.U.U| 
 URU KAK KAK A₂ DAM KI GAR RA 
 KUR GAM E KALAM@g DU@g GI NA 
 MU GAN IG BAL UD SUD DA 
 AN UR AN |SAL.TUG₂| IB RA MU NA AN SUM 
 SA BU DA |A.AN| 
 AN NA IGI SUD UD BI BAR RA NI |PA.LU| ZI MU NI IN IL₂ 
 AN UR AN |SAL.TUG₂| IB TUR KI |NINDA₂×NE| GA₂ NI SAL ZI |UMUM×KASKAL| |U.U.U| ŠA MU KALAM@g E 
 NI₂ ME NE ZA UR GAN IG UD GAL DIM₂ <unk> BI 
 NAM DUN ZU GABA GI₄ NA AN TUK TUK KALAM@g MA DA GAN NE IG 
 MU ZU KUR KUR RA GAN IM MAH EN ŠA₆ ZU GAN DI 
 MA DA NI₂ BA NAM RA AN GAM E GU₂ GIŠ HU MU RA AB GAR 
 AN UR AN |SAL.TUG₂| IB A₂ GAL SUM MA MU MU MU EŠ₂ |NUN&NUN| GAN IG 
 KA ZU GIŠ LUGAL MAH DIM₂ |IGI.UR| IG E ŠU GAN IM RI RI 
 A₂ |NINDA₂×NE| GA₂ ZU KI BAL A HA BA TE KA ŠU HA MA AN IG |U.U.U| 
 NAM NUN ZU SAG AN EŠ₂ GAN IB IL₂ KALAM@g E HA MA HI GI 
 GAR GI NA ZA E LU₂ BI GAN ME EN A₂ |MU&MU| ZU GAN A 
 GAR SI DI ŠA₃ TA |UD.DU| A ME EN AN UD BA DU BA 
 AN MUŠ₃ KI |NINDA₂×NE| ZU NA NAM NAM TI HA RA AB SUD NE 
 AN KAL ŠA₆ GA NAM EN NAM LUGAL LA ZI NE |U.U.U| HA RA |DU&DU| GI |U.U.U| 
 MU |HU.NA₂| A KI EN GI RA ME EN AN UR AN |SAL.TUG₂| IB MU 
 AB |EN.KID| KI |GU₂×KAK| AN KI KA SAG IL₂ LA DU NI 
 |GAR.ŠA₃.A| ZU SIG₄ E₂ KUR RA KID ŠU BI IM BU 
 |PA.LU| NI₂ IL₂ |PAD.AN.MUŠ₃| GAL GAL LA NI E₂ EŠ₂ HA MA DU BI 
 SA GAR RA |A.AN| 
 AŠ AN RI NE ME GAL GAL LA NI ME EN 
 AN LUGAL AŠ AN RI NE ME GAL GAL LA NI ME EN 
 AN UR AN |SAL.TUG₂| IB KA TA |UD.DU| A MU |U.GUD| EŠ₂ NA RA PAP RU 
 |URU×MIN| EN BI IM 
 A DA AB AN NA |HI×BAD|

Provide the transliteration.

<SURFACE>
an u₁₈-ru gal diŋir-re-e-ne
an nir-ŋal₂ diŋir pa e₃-a
an lugal-la nam gal tar-ra-ni
{d}ur{d}nin-urta-ra šu zid hu-mu-na-ab-ŋar
bar-sud-am₃
zag kur-kur-ra-še₃ dili-ni dib
{d}a-nun-na-ke₄-ne saŋ keše₂-bi na-nam
me gal-gal-la zag mu-ni-in-keše₂
me šar₂-ra ŋiri₃-ni nam-mi-in-ŋar
diŋir gal-an-zu nun nam tar-re-de₃
gu₃ zid mu-na-an-de₂ an-ne₂ {d}ur{d}nin-urta-ra gu₃ zid mu-na-an-de₂
kalam-ma mu-ni-in-mah an-ne₂...mu-ni-in-mah
{ŋiš}gu-za nam-lugal-la ul-še₃ suhuš gen₆-na
šibir mah me kalam-ma ur₄-ur₄
ŋidru niŋ₂-gen₆-na uŋ₃ šar₂ lah₅-lah₅-e
{d}ur{d}nin-urta-ra mu-na-an-tah
an kug-ga ki nam tar-ra-ni
diŋir an-na ba-sug₂-ge-eš-a
{d}a-nun-na-ke₄-ne ŋizzal ba-an-ak-eš
šag₄-ba-tuku-am₃
unken ŋar-ra-ba he₂-am₃ ba-ni-in-ne-eš
iri du₃-du₃ a₂-dam ki ŋar-ra
kur gam-e kalam suhuš gen₆-na
mu he₂-ŋal₂ bal ud sud-da
{d}ur{d}nin-urta-ra mu-na-an-šum₂
sa-gid₂-da-am₃
an-na igi su₃-ud-bi bar-ra-ni sipad zid mu-ni-in-il₂
{d}ur{d}nin-urta dumu ki aŋ₂-ŋa₂-ni mi₂ zid-de₂-eš ša-mu-un-e
ni₂ me-lem₄-za teš₂ he₂-ŋal₂ ud gal-gin₇ <unk> bi
nam-šul-zu gaba gi₄ na-an-tuku-tuku-un ma-da he₂-de₃-ŋal₂
mu-zu kur-kur-ra he₂-em-mah-en sag₉-zu he₂-di
ma-da ni₂-ba nam-ra-an-gam-e gu₂ ŋiš hu-mu-ra-ab-ŋar
{d}ur{d}nin-urta a₂ gal šum₂-ma-ŋu₁₀ mu-ŋu₁₀-še₃ nir he₂-ŋal₂
inim-zu {ŋiš}rab₃ mah-gin₇ hul-ŋal₂-e šu he₂-em-ri-ri
a₂ aŋ₂-ŋa₂-zu ki-bal-a ha-ba-te giri₁₇ šu ha-ma-an-ŋal₂-eš
nam-nun-zu saŋ an-še₃ he₂-eb-il₂ uŋ₃-e ha-ma-dug₃-ge
niŋ₂-gen₆-na za-e lu₂-bi he₂-me-en a₂-tah-zu he₂-a
niŋ₂-si-sa₂ šag₄-ta e₃-a-me-en {d}utu ba-gub-ba
{d}inana ki aŋ₂-zu na-nam nam-til₃ ha-ra-ab-sud-de₃
{d}lamma sag₉-ga nam-en nam-lugal-la zid-de₃-eš ha-ra-sug₂-ge-eš
mu sa₄-a ki-en-gi-ra-me-en {d}ur{d}nin-urta-ŋu₁₀
eš₃ nibru{ki} dur-an-ki-ka saŋ il₂-la ŋen-i₃
kadra-zu šeg₁₂ e₂-kur-ra-ke₄ šu-bi im-gid₂
sipad ni₂ guru₃ nidba gal-gal-la-ni e₂-še₃ ha-ma-gub-be₂
sa-ŋar-ra-am₃
1(aš) diŋir-re-ne me gal-gal-la i₃-me-en
an lugal 1(aš) diŋir-re-ne me gal-gal-la i₃-me-en
{d}ur{d}nin-urta ka-ta e₃-a-ŋu₁₀ ul-še₃ na-ra-kur₂-ru
u₁₈-ru₁₂-bi-im
a-da-ab an-na-kam